#### 

#### การพิมพ์บรรณานุกรม (Bibliography) หรือรายการอ้างอิง (References)

การเขียนข้อมูลบรรณานุกรมอ้างอิงวัสดุทรัพยากรสารสนเทศทั้งหมดนี้ ห้องสมุดโรงเรียน ดัดดรุณี ได้จัดทำตามรูปแบบในคู่มือการทำวิทยานิพนธ์และดุษฎีนิพนธ์ ของ บัณฑิตวิทยาลัย มหาวิทยาลัยบูรพา

#### รูปแบบการพิมพ์บรรณานุกรม

             1. พิมพ์คำว่า “บรรณานุกรม” หรือ  “รายการอ้างอิง”  ไว้กลางหน้ากระดาษ ขนาดตัวอักษร 20 พอยท์หนา และห่างจากขอบบน  1.5  นิ้ว (ในระดับเดียวกับการขึ้นต้นบทใหม่)

2. พิมพ์วัสดุอ้างอิงภาษาไทยและภาษาต่างประเทศแยกกัน โดยพิมพ์วัสดุอ้างอิงภาษาไทย ขึ้นก่อน และเรียงลำดับตามตัวอักษร การพิมพ์วัสดุอ้างอิงแต่ละรายการให้พิมพ์ชิดขอบด้านซ้าย บรรทัดต่อไปให้ย่อหน้าโดยตั้ง Tab ที่ระยะ  0.63  นิ้ว

3.การเว้นระยะการพิมพ์หลังเครื่องหมายวรรคตอน

|  |
| --- |
| 3.1 หลังเครื่องหมายวรรคตอนใด ๆ ไม่ว่าจะเป็นเครื่องหมาย  มหัพภาค (**.**)   จุลภาค (**,**)  อัฒภาค (**;**)  มหัพภาคคู่ (**:**)  ให้เว้นระยะ 1  Space Bar  ยกเว้นอักษรย่อ เช่น พ.ศ.   อ.ม.   ม.ป.ป.  ม.ป.ท.  H.R.H.  M.L.  n.d.  เป็นต้น |
| 3.2  ก่อนและหลังวงเล็บ  รวมทั้งไม้ยมก (ๆ) ไปยาลน้อย (ฯ) ไปยาลใหญ่ (ฯลฯ)  ให้เว้น 1  Space Bar  ยกเว้นคำว่า กรุงเทพฯ |

###### 4. วัสดุอ้างอิงที่มีผู้แต่งซ้ำ ให้พิมพ์เรียงลำดับปีที่พิมพ์จากปีเก่าจนถึงปีล่าสุด โดยใช้เครื่องหมาย \_\_\_\_\_\_\_\_ .

5. การพิมพ์ชื่อเรื่องวัสดุอ้างอิง ให้พิมพ์ตัวเอนตั้งแต่ตัวแรกจนถึงตัวสุดท้ายของชื่อเรื่อง

6. การเรียงลำดับวัสดุอ้างอิง ให้เรียงตามลำดับตัวอักษรที่เขียนจริงไม่ใช่เรียงตามเสียงที่อ่าน **การลงรายการในบรรณานุกรม**

|  |  |
| --- | --- |
| ชื่อผู้แต่ง | 1. ใช้ชื่อผู้แต่งหรือบรรณาธิการตามที่ระบุในหน้าปกในของหนังสือ  2. ชื่อผู้แต่งไม่ต้องลงคำนำหน้าชื่อ เช่น นาย นาง นางสาว ดร. ศ. นายแพทย์ หรือ Mr. Mrs. Dr. Prof เป็นต้น  3. ผู้แต่งที่มีฐานันดรศักดิ์ บรรดาศักดิ์ หรือยศ ให้ลงชื่อตามด้วยเครื่องหมายจุลภาคและฐานันดรศักดิ์ บรรดาศักดิ์ หรือยศ เช่น ธรรมศักดิ์มนตรี, พระยา.  4. กรณีผู้แต่งหลายคน ไม่ว่าจะกี่คนก็ตามให้ระบุชื่อผู้แต่งให้ครบทุกคน ชื่อแต่ละคนให้คั่นด้วยเครื่องหมายจุลภาค “ , ” หน้าชื่อสุดท้ายต้องคั่นด้วย “ และ ” สำหรับคนไทย ส่วนผู้แต่งชาวต่างประเทศให้ใช้ “ & ” |
| ปีที่พิมพ์ | 1. ให้ลงปีที่พิมพ์ของวัสดุอ้างอิงที่ปรากฏในเอกสาร โดยใส่ไว้ในวงเล็บ  2. ถ้าไม่ปรากฏปีที่พิมพ์ของเอกสาร ให้ใช้คำย่อ ม.ป.ป. |
| ชื่อหนังสือ | 1. ใช้ชื่อเต็มของหนังสือ ตามที่ปรากฏในหน้าปกใน และพิมพ์ด้วยตัวเอน  2. ชื่อหนังสือภาษาอังกฤษ ให้พิมพ์อักษรตัวแรกของชื่อเรื่องด้วยตัวอักษรพิมพ์ใหญ่  3. กรณีที่เป็นวัสดุอ้างอิงทางด้านวิทยาศาสตร์ ชื่อพืช สัตว์และสิ่งมีชีวิตอื่น ๆ ที่เป็นภาษาลาติน ให้พิมพ์ด้วยตัวเอน หรือขีดเส้นใต้ชื่อเฉพาะนี้เท่านั้น |
| ครั้งที่พิมพ์ | 1. การพิมพ์ครั้งที่ 1 เป็นการพิมพ์ครั้งแรกไม่ต้องเขียนลงรายการในบรรณานุกรม  2. ให้ลงรายการครั้งที่พิมพ์สำหรับครั้งที่ 2 ขึ้นไปตามที่ปรากฏในสิ่งพิมพ์นั้น ๆ |
| สถานที่พิมพ์ และสำนักพิมพ์ | 1. วัสดุอ้างอิงภาษาไทยให้ลงชื่อจังหวัดเป็นเมืองที่พิมพ์ สำหรับกรุงเทพมหานคร ให้ใช้ “กรุงเทพฯ”  2. ให้ลงชื่อโดยไม่ต้องใส่คำว่า สำนักพิมพ์ บริษัท... จำกัด Publisher, Co…. Ltd.  3. ถ้าสำนักพิมพ์เป็นสมาคม มหาวิทยาลัย ให้ระบุชื่อเต็ม เช่น สำนักพิมพ์มหาวิทยาลัยธรรมศาสตร์  4. ถ้าไม่ปรากฏชื่อผู้รับผิดชอบในการพิมพ์ให้ใช้คำว่า ม.ป.ท. (ไม่ปรากฏสถานที่พิมพ์) สำหรับวัสดุอ้างอิงภาษาไทย และ n.p. ( No Place of Publishing) สำหรับวัสดุภาษาอังกฤษ  5. พิมพ์เครื่องหมายมหัพภาคคู่ (Colon) “ : ” คั่นระหว่างสถานที่พิมพ์และสำนักพิมพ์ |

###### **ตัวอย่าง... รูปแบบบรรณานุกรม (**สัญลักษณ์ / หมายถึงเว้นระยะ 1  Space Bar **)**


|  |  |
| --- | --- |
| หนังสือ | ชื่อ ชื่อสกุล./(ปีที่พิมพ์)./*ชื่อเรื่อง***.**/ครั้งที่พิมพ์./เมืองที่พิมพ์:/สำนักพิมพ์หรือ  / / / / / / /ผู้จัดพิมพ์. |
| ผู้แต่งคนเดียว | บุญช่วย ศรีสวัสดิ์. (2555). *ไทยสิบสองปันนา.*พิมพ์ครั้งที่ 3. กรุงเทพฯ: ศยาม. |
| ผู้แต่งหลายคน | ล้วน สายยศ, อังคณา สายยศ, และพวงรัตน์ ทวีรัตน์. (2545). *การวัดด้านจิตพิสัย.* |
|  | กรุงเทพฯ: สำนักพิมพ์แห่งจุฬาลงกรณ์มหาวิทยาลัย. |
|  | Sebesta, Robert W. (2002). *Concepts of programming languages.* 5th ed.   Boston: Addison-Wesley. |
| วารสาร | ชื่อผู้เขียนบทความ./(ปีที่พิมพ์)./ชื่อบทความ**.**/*ชื่อวารสาร.*/ปีที่หรือเล่มที่  / / / / / / /(ฉบับที่(ถ้ามี)),/เลขหน้า. |
|  | กรมศิลปากร. (2544). เครื่องถ้วยจีนที่พบในประเทศไทย. *เอกลักษณ์ไทย.* 25(1),  14-16. |
|  | Foster, W.P. (2013). The decline of the local a challenge to education  leadership. *Education Administration Quarterly,* 40(2), 176-191. |
| หนังสือพิมพ์ | ชื่อผู้เขียนบทความ./(ปีที่พิมพ์,/วันที่/เดือน)./ชื่อบทความ**.**/*ชื่อหนังสือพิมพ์*,/*หน้า*    / / / / / / /เลขหน้า. |
|  | โกวิท โพธิแก้ว. (2554, 4 สิงหาคม). รักในหลวงด้วยการปฏิบัติ. *ไทยรัฐ*. หน้า 5. |
|  | Ban Chiang dig gets a lift. (2006, April 5). *The Nation,* p. 3A. |
| ปริญญานิพนธ์ | ชื่อผู้ทำวิทยานิพนธ์หรือดุษฎีนิพนธ์./(ปีที่พิมพ์)./*ชื่อวิทยานิพนธ์หรือดุษฎีนิพนธ์.*  / / / / / / /ระดับวิทยานิพนธ์หรือดุษฎีนิพนธ์,/ชื่อสาขาวิชา,/คณะ, / / / / / / /ชื่อมหาวิทยาลัย. |
|  | นพพร ไทยเจริญ. (2554). *การรู้สารสนเทศของผู้ใช้ห้องสมุดเพื่อการเรียนรู้*  *กรุงเทพมหานคร.* ปริญญานิพนธ์การศึกษามหาบัณฑิต, สาขา   บรรณารักษศาสตร์และสารสนเทศศาสตร์, บัณฑิตวิทยาลัย, มหาวิทยาลัย   ศรีนครินทรวิโรฒ. |
| สื่ออิเล็กทรอนิกส์  จาก... หนังสือ | ชื่อผู้แต่ง. (ปีที่พิมพ์). *ชื่อหนังสือ***.** วันที่ค้นข้อมูล วัน เดือน ปี, เข้าถึงได้จาก  / / / / / / /แหล่งสารสนเทศ |
| สื่ออิเล็กทรอนิกส์  จาก... บทความ | ชื่อผู้แต่ง. (ปีที่พิมพ์). ชื่อบทความ. *ชื่อวารสาร.* ปีที่หรือเล่มที่ (ฉบับที่(ถ้ามี)),  / / / / / / /เลขหน้า. วันที่ค้นข้อมูล วัน เดือน ปี, เข้าถึงได้จากแหล่งสารสนเทศ |
| ข้อมูล...หนังสือ | นรินทร์ ภาระศรี. (2548). *รูปแบบการเขียนบรรณานุกรม.* วันที่ค้นข้อมูล   10 มีนาคม 2556, เข้าถึงได้จาก http://lib.swu.ac.th/reference\_format.html |
| ข้อมูล...วารสาร | ฝ่ายสารสนเทศ มหาวิทยาลัยเกษตรศาสตร์. (2554). Wireless Lan เครือข่ายแห่ง  อนาคต. จดหมายข่าวหอสมุด, 18(12), 2-5 วันที่ค้นข้อมูล 3 เมษายน   2556, เข้าถึงได้จาก http://lib.ku.ac.th/newsnov45.html |
| การสัมภาษณ์ | ผู้ให้สัมภาษณ์. *เรื่อง.* ชื่อผู้สัมภาษณ์, วัน เดือน ปี ที่สัมภาษณ์. |
|  | บูช. *Bush, personal communication.* อภิรักษ์ โกษะโยธิน, สัมภาษณ์, 21 กรกฎาคม   2549. |

#### การเรียงรายการบรรณานุกรม

1. เรียงวัสดุอ้างอิงภาษาไทยขึ้นก่อนภาษาต่างประเทศ

2. เรียงลำดับตัวอักษรตามพจนานุกรมไทยฉบับราชบัณฑิตยสถาน

3. เรียงลำดับวัสดุอ้างอิงให้เรียงตามลำดับตัวอักษรที่เขียนจริงไม่ใช่เรียงตามเสียงที่อ่าน



**งานห้องสมุด โรงเรียนดัดดรุณี**

**สำนักงานเขตพื้นที่การศึกษามัธยมศึกษา เขต 6 กระทรวงศึกษาธิการ**